b"\n_START_ARTICLE_\nViuen (pel\xc2\xb7l\xc3\xadcula)\n_START_SECTION_\nArgument\n_START_PARAGRAPH_\nLa pel\xc2\xb7l\xc3\xadcula narra la hist\xc3\xb2ria real de l'equip uruguai\xc3\xa0 de rugbi Old Christians Club de Carrasco, els membres del qual eren estudiants de Col\xc2\xb7legi Stella Maris de Montevideo, i dels seus amics i familiars. Tots ells es van veure embolicats en un accident aeri en estavellar-se el seu avi\xc3\xb3 en els Andes el 13 d'octubre de 1972. Durant les setmanes seg\xc3\xbcents, els supervivents van haver de rec\xc3\xb3rrer a la antropofagia per poder subsistir.\n_START_SECTION_\nProducci\xc3\xb3 i exactitud hist\xc3\xb2rica\n_START_PARAGRAPH_\nUn primer gui\xc3\xb3 de Viuen ja havia comen\xc3\xa7at a circular a Hollywood el 1981; no obstant aix\xc3\xb2, diferents factors \xe2\x80\x94principalment el sensible del tema del canibalisme i una sensacionalista adaptaci\xc3\xb3 mexicana del g\xc3\xa8nere d'explotaci\xc3\xb3 estrenada el 1976 (Supervivientes de los Andes)\xe2\x80\x94 van evitar que la pel\xc2\xb7l\xc3\xadcula no fos dirigida fins a una d\xc3\xa8cada m\xc3\xa9s tard._NEWLINE_La pel\xc2\xb7l\xc3\xadcula nom\xc3\xa9s fa servir els noms reals dels 16 supervivents, mentre que els de els morts van ser canviats (les \xc3\xbaniques excepcions van ser Eugenia i Susana Parrado i Liliana Methol). A m\xc3\xa9s inclou alguns incidents de ficci\xc3\xb3 per afegir-li acci\xc3\xb3 a la hist\xc3\xb2ria. Segons el supervivent real Fernando Parrado, assessor actiu durant tot el rodatge, fer-ho \xc2\xabexactament com va passar hagu\xc3\xa9s estat impossible de filmar i hagu\xc3\xa9s estat impossible de veure\xc2\xbb a causa de la cruesa dels successos que van tenir lloc durant i despr\xc3\xa9s de l'accident."